24 कुंडीय गायत्री महायज्ञ कलश यात्रा के साथ शुरू
कलश यात्रा में शामिल महिलाएं।
जयनगर | प्रखंड के खरपोका में शुक्रवार से आयोजित सात दिवसीय श्री श्री 108 श्री हनुमान प्राण प्रतिष्ठा सह मानस महायज्ञ को लेकर कलश यात्रा निकाली गई। कलश यात्रा का उद्घाटन जिप उपाध्यक्ष निर्मला देवी जिप सदस्य मुनिया देवी ने किया। कलश यात्रा में 251 कुमारी कन्याएं महिलाएं शामिल हुईं। कलश यात्रा के दौरान श्रद्धालुओं ने गाजे बाजे के साथ खरपोका, बेरोगाय, गड़ियाई सहित कई गांवों का भ्रमण करते हुए सकरा उत्तरवाहिनी बराकर घाट पहुंची। जहां यज्ञाचार्य मनोज पांडेय नरेश शरण शास्त्री तथा सुनिल शास्त्री द्वारा विधिवत पूजा-अर्चनाकर कलशों में जल भरवाया। कलश यात्रा पुन: गांवों का भ्रमण करते हुए यज्ञमंडप पहुंचकर स्थापित किया गया। यज्ञ समिति प्रभारी विनोद यादव ने बताया कि यज्ञ को प्रतिदिन संध्या में प्रवचन का भी आयोजन किया गया है। मौके पर श्रीकांत यादव, प्रमुख जयप्रकाश राम, मुखिया वसंती देवी, राजेंद्र यादव, रामजी यादव, केदार यादव, अशोक यादव, यज्ञ समिति अध्यक्ष रामशरण यादव, सचिव रामबोल यादव, संरक्षक द्वारिका यादव, कोषाध्यक्ष रामबालक यादव, बंशी यादव, शिवशंकर यादव, अर्जुन यादव, मनोज यादव, विकास यादव सहित सैकड़ों लोग मौजूद थे।
भास्कर न्यूज | जयनगर
अखिलविश्व गायत्री परिवार हिरोडीह की ओर से शुक्रवार से आयोजित चार दिवसीय 24 कुण्डीय गायत्री महायज्ञ भव्य कलश यात्रा के साथ शुरू हुआ। कलश यात्रा में मुख्य अतिथि जिप उपाध्यक्ष निर्मला देवी, मुखिया सुरेंद्र प्रसाद यादव, आरएलएसवाई कॉलेज के उप प्राचार्य डाॅ. बीएनपी वर्णवाल ने भूमि पूजन और झंडोत्तोलन कर कलश यात्रियों को रवाना किया। कलश यात्रा में 751 महिलाएं शामिल हुईं। कलश यात्रा हिरोडीह बाजार, रेभनाडीह, तेतरियाडीह सहित कई दर्जनों गांवों का भ्रमण करते हुए सलैया स्थित उत्तरवाहिनी घाट पहुंची, जहां लखनलाल प्रजापति एवं लखनलाल दीक्षित ने मंत्रोच्चारण के साथ कलशों में जल भरवाया और पुन: यज्ञमंडप पहुंचकर कलशों को स्थापित कराया। यज्ञ समिति अध्यक्ष सुरेंद्र प्रसाद यादव ने बताया कि 4 मार्च को प्रात: 5 से 6 बजे तक योग शिविर, 7 बजे से हवन, संध्या में आरती प्रवचन, 5 को हवन, दीक्षा, मुंडन पूजन, 6 को हवन, दीक्षा कार्यक्रम, मुंडा आदि संस्कार एवं यज्ञ का समापन होगा। यज्ञ को सफल बनाने में सचिव चंदन मोदी, विजय पासवान, सरयू यादव, कोषाध्यक्ष राजेंद्र यादव, उपाध्यक्ष प्रकाश चौधरी, वसंत वर्मा, यमुना यादव, महादेव यादव, मुरली यादव, धनेश्वर साव, पूर्व मुखिया कन्हाई यादव, अंजनी देवी, रामप्रसाद यादव, बाबूलाल यादव, चंद्रिका देवी, ईश्वर साव, नीरज वर्णवाल, मुंशी यादव, गणेश यादव सहित सैकड़ों लोग मौजूद थे। वहीं आदर्श शिशु निकेतन हिरोडीह के छात्र-छात्राओं द्वारा पुष्प वर्षा कर कलश यात्रियों का स्वागत किया गया।
mai_Deva hin_Deva hin_Deva mai_Deva hin_Deva